Izziņa par atzinumā sniegtajiem iebildumiem

|  |
| --- |
| Informatīvā ziņojuma projekts “Par risinājumu pievienotās vērtības nodokļa kompensēšanai Igaunijai un Lietuvai AS “RB Rail” veikto aktivitāšu ietvaros” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | (28.10.2019-31.10.2019) Elektroniskā starpministriju/starpinstitūciju saskaņošana | | |
|  |  | | |
| Saskaņošanas dalībnieki | Tieslietu ministrija, Finanšu ministrija | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus | | Finanšu ministrija, Tieslietu ministrija | |  |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | | 4 | 5 |
| 1. | Visā projektā. | Saskaņā ar iepriekš sniegto informāciju, attiecībā uz RBR aktivitātēm pieteiktais problēmjautājums bija Latvijas valsts budžetā gūtie ieņēmumi no PVN, kas nav atskaitīti kā priekšnodoklis,par aktivitātēm, kuras finansē Igaunijas un Lietuvas puse, tomēr šāds jautājums ziņojumā nav izskatīts un risināts, tā vietā tiek piedāvāts, ka no valsts budžeta ir kompensējami visi PVN maksājumi RBR aktivitātēm. Tādējādi uzskatām, ka ziņojumu nepieciešams precizēt. | | Ieteikums ņemts vērā. | Kā jau iepriekš minēts RBR aktivitātes finansē EK un solidāri, katra 5 % apmērā, līdzfinansē Igaunija, Latvija un Lietuva. Tā kā RBR atbilstoši tā dibināšanas līgumam pilda tikai valstu deleģētās funkcijas, tā pakalpojumi netiek aplikti ar PVN, kā rezultātā RBR nevar atgūt piegādātājiem un pakalpojumu sniedzējiem samaksāto PVN Pievienotās vērtības nodokļa likumā noteiktajā kārtībā.  Tā kā RBR ir Latvijā reģistrēts komercuzņēmums, 90 % tā iepirkumu tiek veikti Latvijas teritorijā, kamēr Igaunijas un Lietuvas teritorijās, kurās atrodas RBR filiāles kopā tiek veikti 10 % iepirkumu, katrā no tām veicot aptuveni 5 % iepirkumu.  Tādejādi, arī 90 % PVN, kuru ir finansējusi EK, Igaunija, Latvija un Lietuva tiek iemaksāti Latvijas valsts budžetā. RBR ir informējis, ka, īstenojot Projekta horizontālās aktivitātes, laika posmā no 2020.gada līdz 2022.gadam PVN maksājumu veidā Latvijas valsts budžetā tiks iemaksāti 8 015 914 EUR, kamēr Igaunijas un Lietuvas budžetos attiecīgi plānots iemaksāt 890 657 EUR.  Tāpēc nepieciešams rast risinājumu par Latvijas valsts budžetā iemaksātā PVN, kuru ir finansējusi EK, Igaunija, Latvija un Lietuva atgriešanu Projektā un Lietuvas un Igaunijas budžetos. |
| 2. | Visā projektā. | Norādām, ka RBR aktivitāšu īstenošana nav valsts budžeta ilgtermiņa saistības, to īstenotājs ir RBR, kura ir kapitālsabiedrība, kurā Latvijai pieder tikai 1/3 kapitāldaļas. Kā norādīts iepriekš, līdzšinēji Latvijas puse RBR aktivitāšu līdzfinansēšanā ir piedalījusies saskaņā ar dalībvalstu vienošanās līgumu, veicot iemaksas SIA “Eiropas dzelzceļa līnijas” pamatkapitālā, nodrošinot proporcionāli vienādu dalībvalstu līdzfinansējumu RBR aktivitāšu īstenošanai (Ministru kabinetam pieņemot lēmumu par katru ieguldījumu pamatkapitālā). Attiecīgi finansējumu RBR aktivitāšu PVN maksājumu segšanai nevar piešķirt no Satiksmes ministrijas budžeta apakšprogrammas 60.07.00 “Eiropas transporta infrastruktūras projekti (Rail Baltica)” vai turpmākajos gados piešķirt no 74.resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, jo to neparedz spēkā esošais normatīvais regulējums. Attiecīgi jāprecizē ziņojuma sadaļa attiecībā uz 2019.gadu un jāsvītro MK protokollēmuma 3., 4., 5., 9. un 10.punkts. | | Iebildums ir ņemts vērā un iestrādāts protokollēmumā. | No saskaņošanas protokollēmuma projekta svītroti 3., 4., 5., 9. un 10.punkts. |
| 3. | Projektā iekļautā 2.tabula un 4.pielikums (tabula). | Ievērojot jau iepriekš norādīto, ka RBR aktivitātes nav valsts budžeta ilgtermiņa saistības, ziņojumā nepieciešams sniegt informāciju, kā kopumā līdzšinēji ir nodrošināts un turpmāk tiks nodrošināts finansējums RBR aktivitāšu īstenošanai. Ņemot vērā minēto, jāprecizē ziņojuma 2.tabulā un 4.pielikumā sniegtā informācija, papildinot to ar RBR aktivitāšu izmaksām iepriekšējos gados, kā arī norādot izmaksu finansējuma avotus, tai skaitā Latvijas puses piešķirto finansējumu, kas nodrošināts no iemaksām SIA “Eiropas dzelzceļa līnijas” pamatkapitālā. Vienlaikus informācija jāprecizē, norādot to prognozējamo PVN ieņēmumu, kas netiks atgūti kā priekšnodoklis, apmēru, kas būtu kompensējams Lietuvai un Igaunijai. | | Ieteikums ņemts vērā. | Jautājums tiks skatīts atsevišķā informatīvajā ziņojumā. |
| 4. |  | Uzskatām, ka jautājumu par RBR aktivitāšu PVN maksājumiem, kas nav atgūstami kā priekšnodoklis, nepieciešamo finansējumu 2020.gadā un turpmāk jārisina kā jautājumu par iespēju palielināt apropriāciju Satiksmes ministrijai atbilstoši faktiskajiem/prognozētajiem PVN maksājumiem valsts budžetā, kas nav atgūstami kā priekšnodoklis, attiecīgi sagatavojot priekšlikumu 2.lasījumam par likumprojektā “Par valsts budžetu 2020.gadam” iekļaujamā panta redakciju, ar skaidriem nosacījumiem (Ministru kabineta noteiktā kārtība), tai skaitā paredzot, ka apropriācijas palielināšana iespējama ar atsevišķi Ministru kabineta lēmumu, Saeimas Budžeta un finanšu (nodokļu) komisijas saskaņojumu, kā arī tai ir neitrāla ietekmi uz vispārējās valdības budžeta bilanci. Ņemot vērā minēto nepieciešams precizēt ziņojumā sniegto informāciju attiecībā uz 2020.gadu un turpmāk, kā arī jāsvītro MK protokollēmuma 6. un 8.punkts, tā vietā paredzot punktu priekšlikumu 2.lasījumam. | | Iebildums ir ņemts vērā un iestrādāts protokollēmumā. | 2. Atbalstīt Satiksmes ministrijas priekšlikumu par likumprojekta “Par valsts budžetu 2020.gadam” papildināšanu ar pantu šādā redakcijā: “Ministru kabinets nosaka kārtību, kādā aprēķina un piešķir nepieciešamā finansējuma apmēru pievienotās vērtības nodokļa summas, kas nav atgūstama kā priekšnodoklis, kompensācijai Igaunijai un Lietuvai AS “RB Rail” veikto aktivitāšu ietvaros. Atļaut finanšu ministram palielināt apropriāciju Satiksmes ministrijai resursiem no dotācijas no vispārējiem ieņēmumiem par pievienotās vērtības nodokļa summu, kas nav atgūstama kā priekšnodoklis, kompensācijai Igaunijai un Lietuvai AS “RB Rail” veikto aktivitāšu ietvaros, ar nosacījumu, ja tiek nodrošināta neitrāla ietekme uz vispārējās valdības budžeta bilanci un ir pieņemts attiecīgs Ministru kabineta lēmums, kā arī Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas nav iebildusi pret apropriācijas palielinājumu.”.  3. Noteikt, ka Satiksmes ministrija izstrādā un līdz 2020.gada 5.martam iesniedz Ministru kabinetā kārtību, kādā aprēķina un piešķir nepieciešamā finansējuma apmēru pievienotās vērtības nodokļa summas, kas nav atgūstama kā priekšnodoklis, kompensācijai Igaunijai un Lietuvai AS “RB Rail” veikto aktivitāšu ietvaros, ievērojot vismaz šādus nosacījumus:  3.1. Latvija veic kompensācijas maksājumu Lietuvai un Igaunijai par AS “RB Rail” veiktajām aktivitātēm, kas ekvivalents AS “RB Rail” veiktajiem neatgūstamajiem pievienotās vērtības nodokļa maksājumiem Latvijas valsts budžetā;  3.2. kompensācijas apmērs katrai valstij nepārsniedz 1/3 no minētajiem pievienotās vērtības nodokļa maksājumiem;  3.3. kompensācijas izmaksa tiek veikta, ja Lietuva un Igaunija ievieš analogu regulējumu, kas nodrošina kompensāciju par Latvijas finansētajiem neatgūstamajiem pievienotās vērtības nodokļa maksājumiem šajās valstīs.  3.4. kompensācija par AS “RB Rail” aktivitātēm, kas klasificēsies kā komercdarbības atbalsta aktivitātes, tiks veikta ievērojot komercdarbības atbalsta kontroles regulējumu. |
| 5. | Vienlaikus Latvijas valsts budžeta līdzekļi 4 020 000 EUR apjomā ir investēti EDZL un RBR pamatkapitāla palielināšanai, kas, ņemot vērā uzņēmumu darbības jomu, ir ieguldīti gan projekta attiecināmo izmaksu līdzfinansēšanai, gan ar projektu saistīto netiešo izdevumu segšanai, piem. kopuzņēmuma akciju un uzņēmumu pārvaldībai, ar projekta plānošanu saistīto pakalpojumu iepirkumiem. | Nepieciešams skaidrot ziņojuma 3.lpp. sniegto informāciju, kāpēc RBR aktivitātēm piešķirtais finansējums ieguldīts arī projekta attiecināmo izmaksu līdzfinansēšanai, ja Rail Baltica projekta aktivitāšu attiecināmo izmaksu finansēšanai finansējums tiek nodrošināts no Satiksmes ministrijas budžeta apakšprogrammā 60.07.00 “Eiropas transporta infrastruktūras projekti (Rail Baltica)” paredzētajiem līdzekļiem. | | Iebildums ņemts vērā. | Jautājums tiks skatīts atsevišķā informatīvajā ziņojumā. |
| 6. | Projektā iekļautā 3.tabula. | Nepieciešams precizēt ziņojuma 3.tabulā sniegto informāciju, norādot izmaksas par visu projektu kopumā, proti, sākot no projekta sākuma līdz projekta beigām sadalījumā pa CEF-1, CEF-2 un CEF-3 finansēšana līgumiem, tādā veidā norādīt kopējās Rail Baltica projekta aktivitāšu saistības visā projekta īstenošanas laika posmā kopā, t.sk. attiecināmās izmaksas saskaņā ar noslēgtajiem CEF-1, CEF-2 un CEF‑3 finansēšanas līgumiem un neattiecināmās izmaksas PVN maksājumu nodrošināšanai. Vienlaikus norādām, ka no šobrīd ziņojumā sniegtās informācijas, nav skaidrs, kā veidojas Rail Baltica projekta īstenošanai norādītās PVN izmaksas, jo, piemēram, likumprojekta “Par valsts budžetu 2020.gadam” un “Par vidēja termiņa budžeta ietvaru 2020., 2021. un 2022.gadam” paredzētais finansējums Rail Baltica projekta aktivitāšu īstenošanai 2020.-2022.gadam nesakrīt ar ziņojuma 3.tabulā sniegto informāciju. | | Ieteikums ņemts vērā. Tabula ir precizēta. | Skat. informatīvā ziņojumā 1.tabulu. |
| 7. | Atļaut Satiksmes ministrijai kompensēt SIA “Eiropas dzelzceļa līnijas” pievienotās vērtības nodokli (turpmāk – PVN) 1 776 971 EUR apmērā par īstenotajām Rail Baltica projekta aktivitātēm. | Nepieciešams precizēt MK protokollēmuma 2.punktu, paredzot tajā atbalstīt Satiksmes priekšlikumu par finansējuma nodrošināšanu PVN maksājumu, kas nav atgūstami kā priekšnodoklis, segšanai Rail Baltica projekta aktivitāšu īstenošanai, norādot visa projekta PVN maksājumu kopsummu, vienlaikus nosakot, ka finansējums PVN maksājumiem, kas nav atgūstami kā priekšnodoklis, nodrošināms no Satiksmes ministrijas budžeta apakšprogrammas 60.07.00 “Eiropas transporta infrastruktūras projekti (Rail Baltica)” līdzekļiem, nepieciešamības gadījumā 2020.gadā un turpmāk pieprasot papildu finansējumu no 74.resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | Iebildums ņemts vērā. | Jautājums tiks skatīts atsevišķā informatīvajā ziņojumā. Saskaņošanas protokollēmuma projekta 2.punkts ir svītrots. |
| 8. | 2018.gadā EK mainīja nostāju PVN attiecināmības jautājumā CEF transporta un enerģētikas projektos, proti, sākot ar 2019.gada 1.janvāri no CEF piešķīruma netiek finansēts PVN, jo tas tiek ieskaitīts dalībvalstu budžetos, savukārt, CEF mērķis ir veicināt ieguldījumus Eiropas komunikāciju tīklos, piesaistot publiskā un privātā sektora finansējumu, nevis “dotēt” dalībvalstu budžetus. Nosacījums par PVN neattiecināmību tiek iestrādāts visos parakstītajos CEF finansēšanas līgumos to grozījumu ietvarā. 2019.gadā tiek grozīts 2014.gada Finansēšanas līgums, 2020.gadā tiks grozīti 2015.gada un 2016.gada Finansēšanas līgumi. Vienlaikus EK patur tiesības piemērot minētos grozījumus retrospektīvi.  Tā kā informācija par PVN neattiecināmību tika saņemta tikai 2019. gadā, plānotie PVN maksājumi nav iekļauti likumā “Par valsts budžetu 2019.gadam” un attiecīgi Satiksmes ministrijas (turpmāk – Ministrija) budžeta programmā 60.07.00 “Eiropas transporta, telekomunikāciju un enerģijas infrastruktūru tīklu un Eiropas infrastruktūras savienošanas instrumenta (CEF) līdzfinansēto projektu un pasākumu īstenošana”. | Nepieciešams skaidrot, vai normu par PVN neiekļaušanu projekta attiecināmās izmaksas var piemērot ar atpakaļejošu datumu, ņemot vērā ziņojumā sniegto informāciju, ka CEF instrumenta finansēšanas līgumi tikai tiks grozīti. | | Iebildums ņemts vērā.  EK patur tiesības piemērot grozījumus retrospektīvi, tāpēc normu par PVN neiekļaušanu projekta attiecināmajās izmaksās var piemērot ar atpakaļejošu datumu. | 2018. gadā EK mainīja nostāju PVN attiecināmības jautājumā CEF transporta un enerģētikas projektos, proti, sākot ar 2019.gada 1.janvāri no CEF piešķīruma netiek finansēts PVN, jo tas tiek ieskaitīts dalībvalstu budžetos, savukārt, CEF mērķis ir veicināt ieguldījumus Eiropas komunikāciju tīklos, piesaistot publiskā un privātā sektora finansējumu, nevis “dotēt” dalībvalstu budžetus. Nosacījums par PVN neattiecināmību tiek iestrādāts visos parakstītajos CEF finansēšanas līgumos to grozījumu ietvarā. 2019.gadā tiek grozīts 2014.gada Finansēšanas līgums, 2020.gadā tiks grozīti 2015.gada un 2016.gada Finansēšanas līgumi. Vienlaikus EK patur tiesības piemērot minētos grozījumus retrospektīvi. |
| 9. | Laika posmā no 2015.gada līdz 2019.gadam, parakstot trīs Finansēšanas līgumus, Baltijas valstis un RBR ir saņēmušas CEF finansējumu 823 563 395 EUR apmērā, t.sk. 296 450 160 EUR CEF piešķīrums ir paredzēts Latvijas aktivitāšu īstenošanai. | Nepieciešams novērst tehniskas neprecizitātes, proti, jāprecizē Satiksmes ministrijas 60.07.00 budžeta apakšprogrammas nosaukums, jo tas ir “Eiropas transporta infrastruktūras projekti (Rail Baltica)”, kā arī jāprecizē ziņojuma 2.lpp. norādītā informācija par *Connecting Europe Facility* (turpmāk– CEF) piešķīrumu, proti, 823 563 395 EUR ir Rail Baltica projekta visu dalībvalstu aktivitāšu īstenošanas kopējās attiecināmās izmaksas, no kurām CEF piešķīrums ir 682 895 993 EUR un tai skaitā projekta ietvaros Latvijas aktivitāšu īstenošanas attiecināmās izmaksas ir 296 450 160 EUR, no kurām CEF piešķīrums ir 241 498 476 EUR un valsts budžeta līdzfinansējums ir 54 951 684 EUR. | | Iebildums ir ņemts vērā un iestrādāts informatīvajā ziņojumā. | Laika posmā no 2015.gada līdz 2019.gadam, parakstot trīs Finansēšanas līgumus, Baltijas valstis un RBR ir saņēmušas Eiropas Infrastruktūras savienošanas instrumenta (Connecting Europe Facility, turpmāk tekstā – EISI) finansējumu 823 563 395 EUR apmērā, t.sk. RBR ir saņēmis 19 260 353 EUR, no kuriem 16 371 300 EUR ir EK finansējums un 2 889 053 EUR ir plānotais Igaunijas, Latvijas un Lietuvas līdzfinansējums. |
| 10. | Latvijas aktivitātes, par kuru īstenošanu laika posmā no 2015.gada līdz 2023.gadam ir uzņemtas saistības:  (1) nekustamo īpašumu atsavināšana;  (2) Rīgas Centrālā dzelzceļa mezgla un saistītās infrastruktūras projektēšana un pirmo kārtu būvniecība;  (3) Rail Baltica savienojuma ar starptautisko lidostu “Rīga” projektēšana un pirmo kārtu būvniecība;  (4) būvprojektu tehniskais novērtējums un projekta atbalsta pasākumi;  (5) plānotās Rail Baltica trases Kultūrvēsturiskā un arheoloģiskā mantojuma izpēte;  (6) Rail Baltica infrastruktūras ietekme uz starptautiskās lidostas “Rīga” darbību;  (7) Salaspils multimodālā loģistikas centra attīstības koncepcija un Ietekmes uz apkārtējo vidi novērtējums; un  (8) pamatlīnijas caur Rīgu un posma Vangaži – Salaspils – Misa projektēšana.  Globālā projekta aktivitātes, ko līdzfinansē Latvijas valsts budžets:  (1)Rail Baltica projekta Izmaksu – ieguvumu analīze;  (2)Rail Baltica dzelzceļa līnijas Operacionālās darbības plāns;  (3)Rail Baltica projekta Biznesa plāns;  (4)Ral Baltica projekta iepērkamo darbu Līgumslēgšanas shēmas pētījums;  (5)Rail Baltica dzelzceļa līnijas Vienoto tehnisko standartu izstrāde;  (6)Rail Baltica dzelzceļa līnijas Komercializācijas plāna izstrāde;  (7)Rail Baltica dzelzceļa līnijas Infrastruktūras pārvaldības modeļa analīze;  (8)Rail Baltica projekta piegādātāju tirgus izpēte;  (9)Sākotnējā Rail Baltica tehniskā projekta konsolidācija; un  (10) Rail Baltica Projekta ieviešanas atbalsta pasākumi (administratīvie izdevumi). | Ziņojuma sadaļā “Projekta īstenošana un finansēšana” (3.lp.) nav saprotams, kurš no uzņēmumiem veiks vai nodrošinās Latvijas aktivitātes, par kuru īstenošanu laika posmā no 2015.gada līdz 2023.gadam ir uzņemtas saistības. Tas ir svarīgi, lai izprastu, kādi pakalpojumi tiks veikti un atbilstoši tiem, kā tiks piemērots PVN. | | Iebildums ņemts vērā. | Jautājums tiks skatīts atsevišķā informatīvajā ziņojumā. |
| 11. | **Projekta** sadaļa “Latvijas aktivitāšu PVN finansēšana”. Viss teksts. | Ziņojuma sadaļā “Latvijas aktivitāšu PVN finansēšana”(4.lp.) nav skaidrs, kādēļ SIA “Eiropas dzelzceļa līnijas” nav PVN maksātājs, līdz ar to ir jautājums, kurš projektā iesaistītais uzņēmums būs PVN maksātājs. Turklāt tas, vai persona ir vai nav reģistrēts PVN maksātājs, neizriet no ieņēmumu avota veida (skat. 4.lp.). Savukārt ziņojuma 1.tabulā “Latvijas aktivitātēm nepieciešamie PVN maksājumi”, mūsuprāt, būtu jāpapildina ar aprēķiniem par maksājumiem arī Lietuvā un Igaunijā. | | Iebildums ņemts vērā.  SIA “Eiropas dzelzceļa līnijas” nav PVN maksātājs, saskaņā ar Pievienotās vērtības nodokļa likuma 3. panta 8. apakšpunktu, un tā paša iemesla dēļ RBR nav iespējams atgūt samaksāto PVN kā priekšnodokli. 1.tabulā “Latvijas aktivitātēm nepieciešamie PVN maksājumi” dati attiecas tikai uz Latvijas aktivitātēm, tie nav attiecināmi uz Lietuvu un Igauniju. | Jautājums tiks skatīts atsevišķā informatīvajā ziņojumā. |
| 12. | Viss projekts. | Uzskatām, ka ziņojumā nepieciešams arī Satiksmes ministrijas izvērtējums, vai nepieciešams veikt grozījumus Eiropas infrastruktūras savienošanas instrumenta projektu uzraudzības likumā un Ministru kabineta 2018. gada 3.jūlija noteikumos Nr.395 “Eiropas infrastruktūras savienošanas instrumenta finansēto transporta un telekomunikāciju nozares projektu saskaņošanas un īstenošanas uzraudzības kārtība”, kurā tiek atrunāti īpašie nosacījumi Rail Baltica projekta īstenošanai un RBR aktivitāšu īstenošanai. | | Iebildums ņemts vērā. | Jautājums tiks skatīts atsevišķā informatīvajā ziņojumā. |
| 13. | Ņemot vērā iesniegto Informatīvo ziņojumu, atzīt Ministru kabineta 2019.gada 23.aprīļa sēdes protokollēmuma (prot. Nr.21 32.§) Informatīvais ziņojums "Par Rail Baltica projekta ieviešanas gaitu un projektam nepieciešamo finansējumu 2019.gadā" 5.punktā doto uzdevumu par aktualitāti zaudējušu. | Norādām, ka MK protokollēmuma 11.punkts ir svītrojams, jo tajā paredzētais uzdevums nav saistīts ar PVN maksājumiem Rail Baltica projekta aktivitāšu vai RBR aktivitāšu īstenošanai, kas tiek apskatīts ziņojumā. | | Iebildums ņemts vērā. | Protokollēmums ir precizēts un attiecīgais punkts svītrots. |
| 14. | VID veic Rail Baltica projekta ietvarā valsts budžetā iemaksātā PVN auditu. | Ziņojuma 6.lp. nav saprotams, kādam nolūkam ir plānots Valsts ieņēmumu dienestam (turpmāk – VID) veikt Rail Baltica projekta ietvarā valsts budžetā iemaksātā PVN “auditu” un kādēļ tieši auditu, kā arī par kādiem tieši darījumiem plānots to veikt. Ja ar šo VID tiek doti kādi uzdevumi, tad analītika un to nepieciešamība būtu jāatspoguļo ziņojuma tekstā. Vienlaicīgi norādām, ka VID veic PVN kontroles un administrēšanas pasākumus atbilstoši normatīvajos aktos noteiktajam. Līdz ar to vārds “audits” aizstājams ar vārdiem ”kontroles un administrēšanas pasākumus”. | | Iebildums ņemts vērā. | Jautājums tiks skatīts atsevišķā informatīvajā ziņojumā. |
| 15. | Projekta pielikumi-shēmas Nr.3, Nr.5, Nr.6. | Attiecībā uz ziņojumam pievienotajiem pielikumiem, aicinām veikt to shematiskus uzlabojumus, lai skaidrāk būtu izprotama finanšu plūsma un PVN aprite (skat. 3., 5. un 6.pielikumi), kā arī apzīmējumos nepieciešams lietot korektu PVN terminoloģiju, lai nerastos pārpratumi par shēmās atspoguļoto informāciju. | | Iebildums ņemts vērā. | Jautājums tiks skatīts atsevišķā informatīvajā ziņojumā. |
| 16. | *Neattiecas.* | Vēlamies atzīmēt, ka, mūsuprāt, MK protokollēmumā būtu jānosaka, ka Satiksmes ministrijai vai RBR ir pienākums panākt vienošanos ar Lietuvas un Igaunijas pusēm par analoga regulējuma ieviešanu, lai nodrošinātu vienādus nosacījumus tālākajai sadarbībai visa projekta ietvaros. | | Iebildums ņemts vērā. Protokollēmums papildināts. | 3.3. kompensācijas izmaksa tiek veikta, ja Lietuva un Igaunija ievieš analogu regulējumu, kas nodrošina kompensāciju par Latvijas finansētajiem neatgūstamajiem pievienotās vērtības nodokļa maksājumiem šajās valstīs. |
| 17. | Katra budžeta gada beigās, saņemot nākošā budžeta gada PVN maksājumu plānu, tiek veikta PVN maksājumu plāna izlīdzināšana, izmantojot no VID saņemto informāciju par valsts budžetā Projekta ietvarā iemaksāto PVN; | Par ziņojumā minēto PVN maksājumu uzraudzībai un izsekojamībai projekta ietvaros Satiksmes ministrijas piedāvātā mehānisma 5.punktu, kurā norādīts, ka VID sniedz informāciju par valsts budžetā Rail Baltica projekta ietvarā iemaksāto PVN.  Norādām, ka šāda informācija nebūs VID rīcībā un tā ir pieprasāma no komersantiem. Turklāt atzīmējam, ka komersantu valsts budžetā iemaksājamā PVN summa tiek aprēķināta kā starpība starp taksācijas periodā aprēķināto PVN un priekšnodokļa summu. | | Iebildums ņemts vērā. | Jautājums tiks skatīts atsevišķā informatīvajā ziņojumā. |
| 18. | Lai nodrošinātu valsts finanšu saistību izpildi Rail Baltica projekta ietvaros, vienlaikus novēršot un nepieļaujot negatīvu ietekmi uz valsts budžetu, Ministrija ierosina šādus papildinājumus valsts budžeta likumprojektā 2020.gadam:   1. Apropriācijas pārdale starp ekonomiskās klasifikācijas kodiem neietekmē projekta kopējo attiecināmo izdevumu kopsummu un 2019.gadā samaksātā PVN daļa tiek iestrādāta budžetā atbilstoši projekta ieviešanas gaitai; 2. Satiksmes ministrijas iesniegtais priekšlikums likumprojektam “Par valsts budžetu 2020.gadam” 2.lasījumam paredz pārdali no Finanšu ministrijas 80.00.00 programmas “Nesadalītais finansējums ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” PVN apmaksai 2020.gadā 15 253 845 EUR apmērā. 3. Satiksmes ministrijai un Valsts ieņēmumu dienestam izstrādāt kārtību, kādā veicama PVN maksājumu kontrole un uzraudzība Rail Baltica projekta ietvaros, un nodrošināt Rail Baltica projekta ietvaros valsts budžetā veikto PVN iemaksu kontroli. | Par ziņojumā ierosināto 3.punktā minēto papildinājumu valsts budžeta likumprojektam 2020.gadam, ka Satiksmes ministrijai un VID jāizstrādā kārtība, kādā veicama PVN maksājumu kontrole un uzraudzība Rail Baltica projekta ietvaros, un jānodrošina Rail Baltica projekta ietvaros valsts budžetā veikto PVN iemaksu kontroli.  Saistībā ar to, ka Satiksmes ministrijai tiks uzdots izstrādāt tiesību aktu, kas paredzēs kārtību PVN kompensēšanai, nav lietderīgi izstrādāt atsevišķu kārtību PVN maksājumu kontrolei un uzraudzībai. Norādām, ka minētā PVN iemaksu kontroles un uzraudzības kārtība ir nosakāma Ministru kabineta noteikumos. | | Iebildums ņemts vērā. Protokollēmums papildināts. | 3. Noteikt, ka Satiksmes ministrija izstrādā un līdz 2020.gada 5.martam iesniedz Ministru kabinetā kārtību, kādā aprēķina un piešķir nepieciešamā finansējuma apmēru pievienotās vērtības nodokļa summas, kas nav atgūstama kā priekšnodoklis, kompensācijai Igaunijai un Lietuvai AS “RB Rail” veikto aktivitāšu ietvaros, ievērojot vismaz šādus nosacījumus:  3.1. Latvija veic kompensācijas maksājumu Lietuvai un Igaunijai par AS “RB Rail” veiktajām aktivitātēm, kas ekvivalents AS “RB Rail” veiktajiem neatgūstamajiem pievienotās vērtības nodokļa maksājumiem Latvijas valsts budžetā;  3.2. kompensācijas apmērs katrai valstij nepārsniedz 1/3 no minētajiem pievienotās vērtības nodokļa maksājumiem;  3.3. kompensācijas izmaksa tiek veikta, ja Lietuva un Igaunija ievieš analogu regulējumu, kas nodrošina kompensāciju par Latvijas finansētajiem neatgūstamajiem pievienotās vērtības nodokļa maksājumiem šajās valstīs.  3.4. kompensācija par AS “RB Rail” aktivitātēm, kas klasificēsies kā komercdarbības atbalsta aktivitātes, tiks veikta ievērojot komercdarbības atbalsta kontroles regulējumu. |
| 19. | Visā projektā. | Noslēgumā vēršam uzmanību, ka ziņojumā sniegtā informācija par projekta būtību un tā ietvaros veicamajiem pakalpojumiem ir neskaidra, kā arī ir grūti uztverams ziņojuma teksts un nav lietota atbilstoša PVN jomas terminoloģija. Lūdzam rast iespēju uzlabot ziņojumu. | | Iebildums ir ņemts vērā. | Informatīvais ziņojums precizēts samazinātā tvērumā. Vairāki jautājumi tiks skatīti atsevišķā informatīvā ziņojumā. |
| 20. | 2.Atļaut Satiksmes ministrijai kompensēt SIA “Eiropas dzelzceļa līnijas” pievienotās vērtības nodokli (turpmāk – PVN) 1 776 971 EUR apmērā par īstenotajām Rail Baltica projekta aktivitātēm.  4.Satiksmes ministrijai iesniegt Finanšu ministrijā apropriācijas pārdales pieprasījumu programmā 60.07.00 "Eiropas transporta, telekomunikāciju un enerģijas infrastruktūru tīklu un Eiropas infrastruktūras savienošanas instrumenta (CEF) līdzfinansēto projektu un pasākumu īstenošana" pārdalot protokollēmuma 2. un 3.punktā minētās summas no izdevumu pozīcijas “Pamatkapitāla veidošana” uz “Preces un pakalpojumi”. Pēc apropriācijas pārdales Satiksmes ministrijai izveidot jaunu finansēšanas plānu, nodalot augstāk minētos izdevumus.  7.Valsts ieņēmumu dienestam, konsultējoties ar Satiksmes ministriju, izstrādāt kontroles mehānismu PVN kompensēšanai AS “RB Rail”.  10.Pieņemt zināšanai, ka projektam PVN maksājumu summa 2020-2022.gadā tiek plānota 56 523 881 EUR apmērā un Satiksmes ministrija sniegs apropriācijas pārdales pieprasījumus no Finanšu ministrijas programmas 80.00.00 “Nesadalītais finansējums ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” minēto izdevumu segšanai atbilstoši projekta ieviešanas gaitai. | Lūdzam protokollēmuma 2., 4., 7. un 10. punktā noteikt atbildīgo iestāžu uzdevumu īstenošanas termiņu, tādējādi nodrošinot skaidru un nepārprotamu normu | | Iebildums ir ņemts vērā un iestrādāts protokollēmumā. | Protokollēmumā noteikti atbilstoši termiņi. |
| 21. | 6.Satiksmes ministrijai izstrādāt un satiksmes ministram noteiktā kārtībā līdz 2020.gada 5.martam iesniegt izskatīšanai Ministru kabinetā likumprojektu, nosakot, ka Rail Baltica projekta ieviešanai dibinātajai AS “RB Rail” no Latvijas valsts budžeta līdzekļiem kompensē PVN tādā apmērā, kādā par AS “RB Rail” aktivitātēm tas ir samaksāts Latvijā reģistrētiem PVN maksātājiem, un deleģējumu Ministru kabinetam izstrādāt kārtību, kādā AS “RB Rail” tiek kompensēts PVN.  8.Finanšu ministrijai nodrošināt likumprojekta un kārtības, kādā AS “RB Rail” kompensē PVN, atbilstību protokollēmuma 7.punktā minētajam kontroles mehānismam.  9.Atbalstīt Satiksmes ministrijas iesniegto priekšlikumu likumprojektam “Par valsts budžetu 2020.gadam” 2.lasījumam, paredzot pārdali no Finanšu ministrijas 80.00.00 programmas “Nesadalītais finansējums ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” PVN apmaksai 15 253 845 EUR apmērā. | Vēršam uzmanību, ka protokollēmuma 6., 8. un 9. punktā ietverti jautājumi, kas ir likumdevēja kompetencē, kā arī attiecīgo likumprojekta saskaņošanas laikā konkrētais regulējums var mainīties. Ievērojot minēto, uzsveram, ka ar protokollēmumu nav iespējams noteikt konkrētu likumprojekta tvērumu un, pat to nosakot, tam nav nekādas juridiskās slodzes. Ievērojot minēto, lūdzam precizēt protokollēmuma 6., 8. un 9. punktu, atrunājot likumprojektos risināmo jautājumu būtību, nevis likumprojektu tvērumu. | | Iebildums ir ņemts vērā. Likumdevēja kompetenca nav skarta, jo nav paredzēta likumprojekta izstrāde. | Protokollēmums precizēts. |
| 22. | Eiropas Parlamenta un Padomes 2013. gada 11. decembra Regulas (ES) Nr.13/2013, ar ko izveido Eiropas infrastruktūras savienošanas instrumentu (turpmāk tekstā - CEF), groza Regulu (ES) Nr. 913/2010 un atceļ Regulu (EK) Nr. 680/2007 un Regulu (EK) Nr. 67/2010. | Iesakām informatīvā ziņojuma 1. un 2. lapaspusē lietot precīzu Eiropas Parlamenta un Padomes 2013. gada 11. decembra Regulas (ES) Nr. 1316/2013, ar ko izveido Eiropas infrastruktūras savienošanas instrumentu, groza Regulu (ES) Nr. 913/2010 un atceļ Regulu (EK) Nr. 680/2007 un Regulu (EK) Nr. 67/2010, nosaukumu. | | Iebildums ir ņemts vērā. | Teksts ar regulas nosaukumu svītrots. |
| 23 | Visā projektā. | Atbilstoši juridiskās tehnikas prasībām iesakām informatīvajā ziņojumā atrunāt saīsinājumu “EISI” un “EK” | | Iebildums ir ņemts vērā un iestrādāts ziņojumā. | Visā projektā. |
| Atbildīgā amatpersona | | |  | | | |

Olita Bērziņa

|  |
| --- |
| (par projektu atbildīgās amatpersonas vārds un uzvārds) |
| Rail Baltica projekta nodaļas vadītāja |
| (amats) |
| 67028083 |
| (tālruņa numurs) |
|  |

O.Bērziņa, 67028083

[Olita.Berzina@sam.gov.lv](mailto:Olita.Berzina@sam.gov.lv)